Herbert Lincoln Clarke

Herbert Lincoln Clarke (født 12. september 1867 i Woburn, Massachusetts, død 30. januar 1945 i Los Angeles, California)Biografi; The Cornet Compendium var en anerkjent amerikansk kornettist og komponist. Clarke regnes for å være en av tidenes fremste kornettister.4barsrest.com The World's Greatest Cornet Player?

 Biografi 
Herbert Clarkes far, William Horatio Clarke, var kirkeorganist og utdannet musiker. Herbert kom imidlertid først og fremst til å bli en selvlært musiker. Hans første instrument var visstnok en gammel skarptromme, deretter forsøkte han seg på en fiolin, før han begynte å sysle med messinginstrumenter. 14 år gammel, etter å ha hørt Bowen R. Church spille med David Wallace Reeves' American Band i Toronto, bestemte Herbert seg for å bli kornettist. Det tok mange år med øving før han slo igjennom. Han spilte kornett i sin brors (Ed Clarke) orkester og lærte dessuten mye om ensemblespill, balanse og intonasjon ved å spille fiolin i et symfoniorkester ledet av Dr. F. H. Torrington. 17 år gammel fikk Clarke spille med en habil kornettist, Walter B. Rogers,  i The Schubert Brass Quartet. I september 1889 giftet han seg med Elizabeth «Lizzie» Loudon, de fikk to barn Vivian «Grace» i 1890 og Edward James i 1892. Få år senere ble Herbert og Lizzie skilt. Herbert giftet seg så med Lillian Bell Hause, som han også fikk to barn med; Ruby Bell og Herbert jr.collectionscanada.gc.ca Det var først i 1892 at gjennombruddet som kornettist skulle komme, etter å ha bestått prøvespill kom Clarke nemlig til å få erstatte Benjamin Bent i Gilmores band. Patrick Gilmore døde imidlertid senere samme år og bandet ble oppløst. Fra 1893 til 1917 var Clarke, med unntak av ett år da han bl.a. dirigerte American Band of Providence, solokornettist i det mest berømte av alle profesjonelle sivile korps: The John Philip Sousa Band.Eriksen, Jan; "The Golden Age of the Cornet" Ole Edvard Antonsen/Royal Norwegian Navy Band; BIS Records 2007; BIS-SACD-1598"American Variations" Brian Bowman/Cincinnati Wind Symphony; Klavier Music Productions; Klavier CD K11060 Han var solist med dette orkesteret utallige ganger, ofte i egne verker. Riktignok var han stadig vekk innom andre band og orkester også, han var bl.a. vikar som 2. trompeter i New York Philharmonic Orchestra...



Etter at Clarke ga seg i The Sousa Band, flyttet han i 1923 - av helsemessige årsaker - med sin kone Lillian til Long Beach, California. Der virket han som dirigent og pedagog. I California dirigerte Clarke Long Beach Municipal Band fram til 1943. Han skrev flere lærebøker, som brukes verden over den dag i dag. Clarke ligger begravd i Congressional Cemetery, Washington DChttp://www.findagrave.com/cgi-bin/fg.cgi?page=gr&GRid=2416 Herbert L. Clarkes gravstein; ved siden av sin meget gode venn John Philip Sousa.ringgoldband.com 

 Kjente verk 
 Solostykker for kornett 
Clarke komponerte over 50 solostykker for kornett. Her følger en liste over de mest populære:
 Bride of the Waves (1904) 
 Sounds from the Hudson (1904)
 Caprice Brilliante (1908)
 Southern Cross (1911)
 The Carnival of Venice (1912)
 Sounds from the Hudson (Valse Brilliante) (1914)
 The Debutante (1917)
 Stars in a Velvety Sky (1919)
 From The Shores of The Mighty Pacific
 The Maid of the Mist

 Lærebøker 
 Elementary Studies (1909)
 Technical Studies (1912)
 Characteristic Studies (1915)
 Setting Up Drills (1929)

 Prosa How I Became A Cornetist'' (1934); en selvbiografi

 Referanser 

 Eksterne lenker 



  How I became a cornetist – selvbiografi

Kategori:Dirigenter fra USA
Kategori:Trompetister fra USA
Kategori:Kornettister
Kategori:Personer fra Woburn i Massachusetts